Swydd-ddisgrifiad Staff Cymorth
	Teulu swyddi:
	Gwaith Achos

	Band cyflog:
	Band 2

	Ystod cyflog:
(pro-rata)
	£33,233 - 42,727
Disgwylir i bob aelod newydd o staff ddechrau ar raddfa isaf y band priodol.  Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Gweithiwr Achos neu Cydlynydd Gwaith Achos 

	Cyfeirnod:
	MBS-026-26

	Swyddfa:
	 Elfed Williams AS

	Oriau gwaith:
	37 awr yr wythnos 
Bydd angen gweithio rhywfaint gyda'r nos ac ar benwythnosau.
Efallai y bydd gofyn i ddeiliad y rôl weithio y tu allan i’w oriau gwaith arferol.

	Natur y penodiad:
	Parhaol 
Fel Aelod o'r Senedd, rwyf yn dal swydd fel cynrychiolydd etholedig. Pan fydd fy nghyfnod fel Aelod o'r Senedd yn dod i ben, bydd y swydd hon yn dod i ben.

	Lleoliad:
	O bosib bydd angen gweithio o gatref am gyfnod cyn seflydlu swyddfa newydd yng nghyffiniau LLandudno
Efallai y bydd gofyn i ddeiliad y rôl deithio i wneud gwaith o bryd i'w gilydd.
Efallai y bydd gofyn i ddeiliad y rôl ymweld ag amrywiaeth o leoliadau ar draws fy etholaeth, gan gynnwys lleoliadau gwledig, lle nad yw trafnidiaeth gyhoeddus ar gael, o bosibl.



	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran.

	Sylwer, bydd y penodiad yn amodol ar eirdaon a gwiriad diogelwch.




Ynglŷn â’r rôl
	Gwaith Achos

	Mae deiliaid swyddi gwaith achos yn gyfrifol am ymdrin ag ystod eang o ohebiaeth a gwaith achos ar lefel sy’n berthnasol i’r band cyflog. Mae hyn yn cynnwys gwneud gwaith dilynol ar ymholiadau a godwyd gan etholwyr unigol neu grwpiau ymgyrchu/lobïo, gohebu ar ran yr Aelod a chyfeirio ymholwyr at ffynonellau priodol o wybodaeth, cyngor ac arweiniad. Bydd deiliaid swyddi yn siarad ag etholwyr sy'n gwneud cwynion a gallant, ar eu rhan, fynd at sefydliadau gwasanaeth cyhoeddus perthnasol, e.e. y GIG neu adrannau llywodraeth leol, i gefnogi'r etholwr i ddatrys problemau a materion a godwyd.
At hynny, gall trefniadaeth, a chyfranogiad mewn, digwyddiadau ymgysylltu â’r cyhoedd megis cymorthfeydd neu weithgareddau etholaethol eraill fod yn rhan o’r rolau hyn.
Dyma nodweddion allweddol rôl gwaith achos:
· Sicrhau bod pob achos yn cael ei symud ymlaen yn brydlon ac mewn modd cymesur, a bod pob un yn cael ei gwblhau cyn gynted ag y bo modd.
· Rheoli llwyth achosion, gyda goruchwyliaeth gefnogol sy'n briodol i lefel y rôl.
· Casglu gwybodaeth briodol i lunio adroddiadau ysgrifenedig ffeithiol sy'n seiliedig ar dystiolaeth.
· Cadw cofnodion cywir a chyfredol a thrywyddau archwilio yn unol â gofynion diogelu data.
· Cyfathrebu'n effeithiol â phob parti ar lafar ac yn ysgrifenedig.
· Ymateb i ystod eang o ohebiaeth gyffredinol, gan ymchwilio i ymholiadau ac ymateb iddynt yn ôl yr angen.
· Sicrhau bod gwaith yr Aelod yn cael ei hyrwyddo drwy gymryd rhan mewn gweithgareddau priodol megis cymorthfeydd neu ddigwyddiadau cymunedol.

	Diben y swydd

	Bydd Swyddog Gwaith Achos Band 2 sy’n gweithio i Aelod o'r Senedd yn ymdrin ag achosion mwy cymhleth, yn eiriol dros etholwyr, ac yn ymchwilio i bolisi wrth ddarparu cefnogaeth i etholwyr a'r Aelod. Bydd yn gweithio'n annibynnol ar waith achosion, yn cysylltu ag asiantaethau’r llywodraeth a chyrff perthnasol eraill yn ôl yr angen.




Manyleb y person

	Sgiliau ac ymddygiadau

	· Sgiliau cyfathrebu ysgrifenedig a llafar cryf ar gyfer drafftio gohebiaeth a chysylltu â rhanddeiliaid.
· Y gallu i reoli nifer o achosion a blaenoriaethu materion brys.
· Disgresiwn a chyfrinachedd wrth ymdrin â gwaith achos sensitif.
· Sgiliau datrys problemau a negodi wrth eiriol ar ran etholwyr.
· Disgwylir bod yn hyddysg yn yr adnoddau a’r offer arferol ar gyfer y swydd, er enghraifft pecynnau meddalwedd safonol.
· Sgiliau cyfathrebu llafar ac ysgrifenedig sydd wedi’u datblygu i raddau da. 
· Sgiliau TG effeithiol, yn enwedig wrth ddefnyddio pecynnau Microsoft fel Word, Outlook ac Excel.
· Sgiliau rhyngbersonol effeithiol a’r gallu i ymdrin ag amrywiaeth o bobl mewn sefyllfaoedd a all fod yn heriol.
· Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i’r materion hyn.
· Y gallu i weithio ar y cyd fel rhan o dîm bach. 

	Gwybodaeth a phrofiad

	· Dealltwriaeth gref o'r fframweithiau cyfreithiol a rheoleiddiol y mae’r Aelodau a’r Grwpiau yn gweithredu ynddynt. Mae hyn yn cynnwys fframweithiau’r Senedd (safonau ymddygiad, gwariant ac ati) yn ogystal â fframweithiau ehangach a chyffredinol (dyletswyddau cyfreithiol). Y gallu i roi cyngor gwybodus i’r Aelodau a chydweithwyr ar y materion hyn.
· Gwybodaeth gyfreithiol a pholisi yn ymwneud â thai, lles, iechyd a gwasanaethau cyhoeddus eraill.
· Profiad o fod mewn rôl gymharol yn ymdrin â gohebiaeth gymhleth, dyddiaduron a digwyddiadau, o fewn swyddfa brysur. 
Diogelu data / diogelwch gwybodaeth:
· Gwybodaeth am y gyfraith ac arfer da sy'n gysylltiedig â diogelu data a diogelwch gwybodaeth.
Iechyd, diogelwch a lles:
· Profiad a dealltwriaeth ymarferol o’r gyfraith ac arfer da sy’n gysylltiedig ag iechyd, diogelwch a llesiant, gan gynnwys asesiadau risg, mesurau rheoli, a gwybod pryd i geisio cyngor cymwys.
Diogelu:
· Profiad o roi mesurau diogelu cymesur ar waith mewn perthynas â phlant ac oedolion sy’n agored i niwed.

	Meini prawf dymunol

	· Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
· Yn arddel amcanion a gwerthoedd y blaid.
· Trwydded yrru lawn, gyfredol y DU, ynghyd â mynediad at gerbyd sydd wedi'i yswirio at ddibenion gwaith.

	Cymwysterau

	· Y gallu i ddangos gwybodaeth neu brofiad o ystod o weithdrefnau gwaith yn seiliedig ar brofiad gwaith perthnasol a/neu gymhwyster galwedigaethol – e.e. NVQ lefel 3 neu 4 neu gymhwyster cyfatebol mewn pwnc perthnasol.
· Tystiolaeth o sgiliau rhifedd a llythrennedd e.e. TGAU Saesneg / Cymraeg a Mathemateg (neu gymwysterau cyfatebol) Gradd C neu uwch, neu brofiad arall addas.

	Sgiliau iaith

	· Mae sgiliau Cymraeg yn hanfodol ar gyfer y swydd hon, ac fe’u haseswyd fel a ganlyn:
· Gwrando: Uwch 
· Siarad: Uwch 
· Darllen: Uwch 
· Ysgrifennu: Uwch 
· Caiff y sgiliau hyn eu hasesu fel rhan o’r broses ddethol.  
· 




	Gwybodaeth ychwanegol am lefelau sgiliau iaith

	
	Cyfateb yn fras i
	Gwrando
	Siarad
	Darllen
	Ysgrifennu

	Uwch
	Uwch neu
Wedi cael addysg Gymraeg neu’n defnyddio’r Gymraeg yn rheolaidd
Tystysgrif Sgiliau Iaith
	Yn deall sgyrsiau a chyfarwyddiadau yn hyderus.
	Yn gallu siarad a chymryd rhan mewn trafodaeth am gyfnod hir yn hyderus ac yn gallu ateb unrhyw gwestiwn.
	Yn deall amrywiaeth helaeth o destun yn hyderus.
	Yn gallu ysgrifennu amrywiaeth helaeth o destun yn hyderus.




Prif ddyletswyddau

	Rheoli gwaith achos a chymorth i etholwyr

	· Ymdrin ag achosion cymhleth a sensitif, gan ddarparu cymorth ac atebion teilwredig i etholwyr. Gall hyn gynnwys cefnogi etholwyr i ymgyrchu yn erbyn y materion a nodwyd ganddynt drwy rannu gwybodaeth a rhoi cyngor mewn perthynas â'r broses ddeddfwriaethol, hawliau ac ati.
· Ymchwilio i faterion sy'n ymwneud â pholisi neu faterion cyfreithiol sy'n effeithio ar etholwyr ac uwchgyfeirio pryderon brys i'r Aelod.
· Drafftio ac anfon llythyrau manwl, adroddiadau a chrynodebau o achosion ar ran yr Aelod.
· Cynnal a chadw cofnodion achosion gan ddefnyddio systemau rheoli gwaith achos, gan sicrhau cydymffurfiaeth â chyfreithiau diogelu data.
· Cynllunio a rheoli llwyth gwaith personol yn unol â gofynion yr Aelod.

	Eiriolaeth a chysylltu â chyrff llywodraeth

	· Cyfathrebu ag adrannau’r llywodraeth, cynghorau lleol ac asiantaethau i gefnogi etholwyr i ddatrys problemau.
· Uwchgyfeirio achosion i wasanaethau ombwdsmyn, Gweinidogion, neu bwyllgorau’r Senedd pan fo angen.
· Datblygu dealltwriaeth gref o faterion lles, tai, mewnfudo, gofal iechyd a chyfreithiol er mwyn cefnogi etholwyr yn well.
· Dilyn datblygiadau mewn deddfwriaeth, ym mhenderfyniadau llywodraeth leol ac mewn polisïau cenedlaethol i lywio gwaith achos.
· Cyfrannu at friffiau polisi a pharatoi gwybodaeth gefndir ar gyfer gwaith seneddol, dadleuon neu areithiau'r Aelod.

	Goruchwyliaeth a mentora

	· Cefnogi gweithwyr achos iau, gan roi arweiniad ynghylch ymdrin ag achosion a gweithdrefnau gweinyddol.
· Goruchwylio hynt achosion blaenoriaeth uchel a sicrhau ymatebion amserol.

	Ymgysylltu â'r cyhoedd a chysylltu cymunedol

	· Mynd i gymorthfeydd yr Aelod, ymgysylltu’n uniongyrchol ag etholwyr, cymryd nodiadau manwl, a nodi camau dilynol.
· Cynrychioli'r Aelod mewn digwyddiadau cymunedol, cyfarfodydd lleol ac ymweliadau yn yr etholaeth.
· Meithrin a chynnal cysylltiadau ag elusennau lleol, grwpiau eiriolaeth, a darparwyr gwasanaethau cyhoeddus.

	Rhwymedigaethau yn y gweithle

	Diogelu data / diogelwch gwybodaeth:
· Cefnogi a chynghori'r Aelod  i gydymffurfio â'i rwymedigaethau sy'n ymwneud â diogelu data a diogelwch gwybodaeth, yn unol â deddfwriaeth a chodau ymarfer perthnasol.

Iechyd, diogelwch a llesiant:
· Cefnogi a chynghori'r Aelod i gydymffurfio â'i rwymedigaethau sy'n ymwneud ag iechyd, diogelwch a llesiant, yn unol â deddfwriaeth a chodau ymarfer perthnasol.
Diogelu:
· Cefnogi a chynghori'r Aelod i gydymffurfio â'i rwymedigaethau sy'n ymwneud â diogelu plant ac oedolion sy’n agored i niwed, yn unol â deddfwriaeth a chodau ymarfer perthnasol.

	Arall

	· Gweithredu o fewn y gyfraith a’r fframweithiau rheoleiddio y mae’r Aelodau a’r Grwpiau'n gweithredu o’u mewn, gan gynnwys fframweithiau'r Senedd (safonau ymddygiad, gwariant ac ati) a fframweithiau ehangach a chyffredinol (dyletswyddau cyfreithiol).
· Cyflawni dyletswyddau eraill sy'n gymesur â'r band hwn, yn ôl yr angen, i gefnogi'r Aelod.



202606-JD-BMA-3-CY 		2

202606-JD-CW-2-CY 		2

